Bendt Fredberg, der har ejet Brøndums Hotel i Skagen siden 1977, er gået bort. Det meddeler hotellets direktør Emil Hauge på det berømte hotels hjemmeside . Bendt Fredberg sov ind 1. juli i en alder af 93 år. - Igennem sit mangeårige virke satte han sit præg på Skagen - altid med vægt på historien og vigtigheden af at bevare det særlige, der hviler over hotellet og omgivelser i bydelen Østerby. - Han var ofte i byen og skabte sig igennem årene en stor omgangskreds af kollegaer, venner og forretningsforbindelser, der værdsatte hans altid store virketrang og gode humør, lyder det i meddelelsen. Efter Bendt Fredbergs eget ønske vil hans begravelse foregå i stilhed med deltagelse af de allernærmeste, oplyser Brøndums Hotel.

Opsummering:
Ejeren af Brøndums Hotel i Skagen er gået bort, meddeler hotellet.